Πορτογαλικές προεδρικές εκλογές 2021

Στις 24 Ιανουαρίου 2021 διεξήχθησαν προεδρικές εκλογές στην Πορτογαλία για την εκλογή του προέδρου της χώρας.

Ο Πρόεδρος Μαρτσέλο Ρεμπέλο ντε Σόουζα, ο οποίος διεκδίκησε την επανεκλογή του για μία δεύτερη θητεία, και ακόμα έξι υποψήφιοι συμμετείχαν στην προεδρική εκλογή. Ο Μαρτσέλο ντε Σόουζα επανεξελέγη Πρόεδρος με το 60,70% των ψήφων.

Εκλογικό σύστημα 
Σύμφωνα με το Πορτογαλικό Σύνταγμα ο Πρόεδρος αντιπροσωπεύει την Δημοκρατία της Πορτογαλίας, εγγυάται την εθνική ανεξαρτησία, την ενότητα του κράτους και την καλή λειτουργία των οργάνων του, και είναι αυτεπάγγελτα ο Ανώτατος Διοικητής των Ένοπλων Δυνάμεων της χώρας. Δεν έχει νομοθετική εξουσία, αφού αυτή ασκείται αποκλειστικά από το Πορτογαλικό Κοινοβούλιο, αλλά ασκεί επιρροή και αν χρειαστεί μπορεί να διαλύσει το Κοινοβούλιο και να προκηρύξει πρόωρες εκλογές. Ο Πρόεδρος εκλέγεται με δημοκρατικές, άμεσες εκλογές, με καθολική και μυστική ψηφοφορία, για πενταετή θητεία. Η θητεία του Προέδρου είναι ανανεώσιμη για μία μοναδική φορά, δηλαδή κανείς δεν μπορεί να διατελέσει πάνω από δύο θητείες σε αυτήν την θέση. Η εκλογή γίνεται με πλειοψηφικό σύστημα δύο γύρων, δηλαδή ο υποψήφιος που θα εξασφαλίσει την απόλυτη πλειοψηφία (πάνω από 50% των ψήφων) ανακηρύσσεται νικητής. Αν στον πρώτο γύρο δεν αναδειχθεί κανένας νικητής τότε διεξάγεται δεύτερος γύρος στον οποίο συμμετέχουν οι δύο επικρατέστεροι υποψήφιου του πρώτου. 

Δικαίωμα ψήφου έχουν όλοι οι πολίτες της Πορτογαλίας, ηλικίας άνω των 18 ετών. Δικαίωμα υποψηφιότητας έχουν οι πολίτες ηλικίας άνω των 35 ετών, υπό την προϋπόθεση να προσκομίσουν στο Συνταγματικό Δικαστήριο 7.500-15.000 υπογραφές ψηφοφόρων τουλάχιστον ένα μήνα πριν την ημέρα της εκλογής.

Υποψήφιοι

Μαρτσέλο Ρεμπέλο ντε Σόουζα 
Ο Πρόεδρος ντε Σόουζα διεκδικεί την επανεκλογή του για μία δεύτερη θητεία. Έχει εργαστεί ως δικηγόρος, καθηγητής πανεπιστημίου, δημοσιογράφος και πολιτικός σχολιαστής.

Άννα Γκόμες

Αντρέ Βεντούρα
Ο Αντρέ Βεντούρα είναι δικηγόρος. Πιστεύει ότι θα προκριθεί στον δεύτερο γύρο της προεδρικής εκλογής και θα αναμετρηθεί με τον ντε Σόουζα.

Μαρίζα Ματίας

Ζοάο Φερέιρα

Δημοσκοπήσεις 
Οι δημοσκοπήσεις δείχνουν ότι σταθερά προηγείται ο Πρόεδρος Μαρτσέλο Ρεμπέλο ντε Σόουζα.

Πίνακας δημοσκοπήσεων

Δημοσκόπηση ικανοποίησης
Από το 2016 μέχρι σήμερα έχουν διεξαχθεί πολυάριθμες δημοσκοπήσεις στις οποίες οι εκλογείς ρωτήθηκαν αν είναι ικανοποιημένοι από την κυβέρνηση.

Πίνακας αποτελεσμάτων

Τηλεμαχίες 
Την περίοδο 2-9 Ιανουαρίου 2021 διεξήχθησαν 15 τηλεοπτικές συζητήσεις (debate) με προσκεκλημένους τους προεδρικούς υποψήφιους. Ο Πρόεδρος ντε Σόουζα εμφανίστηκε σε ντιμπέιτ με την Μαρίζα Ματίας (2 Ιανουρίου), με τον Τιάγκο Μάγιαν Γκονσάλες (3 Ιανουαρίου), με τον Ζοάο Φερέιρα (4 Ιανουαρίου), με τον Αντρέ Βεντούρα (6 Ιανουαρίου), με τον Βιτορίνο Σίλβα (7 Ιανουαρίου) και με την Άννα Γκόμες (9 Ιανουαρίου). Στο ντιμπέιτ της 12ης Ιανουαρίου συμμετείχαν όλοι (και οι 7) υποψήφιοι. Το ντιμπέιτ του ντε Σόουζα με τον Βεντούρα στις 6 Ιανουαρίου είχε την μεγαλύτερη ακροαματικότητα, γύρω στο 1,8 εκατομμύρια τηλεθεατές (20,9%}.

Αποτελέσματα

Γενικά αποτελέσματα

Αποτελέσματα ανά νομό

Παραπομπές 

2021
Εκλογές του 2021